Diari Oficial de la Generalitat Valenciana


Sumari del DOGV 3341, del 30-09-1998 (1998/7147)

RESOLUCIÓ de 6 d'agost de 1998, del Consell Metropolità de l'Horta (convocatòria 4/98), per la qual es convoca el concurs de mèrits per a la provisió del lloc de treball de cap de la Secció Administrativa 1 de Direcció Tècnica.
-----------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1998/08/06/4/dof/vci/html**

### Dades del document

Número de DOGV
:   3341

Data del DOGV
:   30-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7147


Data del document
:   06-08-1998

Organisme emissor
:   Consell Metropolita de l'Horta

Tipus de document
:   Resolució

RESOLUCIÓ de 6 d'agost de 1998, del Consell Metropolità de l'Horta (convocatòria 4/98), per la qual es convoca el concurs de mèrits per a la provisió del lloc de treball de cap de la Secció Administrativa 1 de Direcció Tècnica. [1998/A7147]
  
D'acord amb el que estableixen els articles 20 de la Llei 30/1984, de 2 d'agost, de Mesures per a la Reforma de la Funció Pública, i 20 del Decret Legislatiu de 24 d'octubre de 1995, del Consell General de la Generalitat Valenciana, pel qual s'aprova el Text Refós de la Llei de la Funció Pública Valenciana; atés el conveni subscrit per aquesta administració amb la Generalitat Valenciana, que va ser aprovat en la sessió plenària del dia 27 de juliol de 1990, a fi de procedir a la selecció i provisió de llocs de treball d'acord amb les previsions incloses en l'article 10 de la Llei de la Funció Pública Valenciana; i a tenor de l'acord adoptat per l'assemblea de la corporació el dia 30 de juliol de 1998, que aprova les bases que han de regir aquesta convocatòria, segons el que estableixen els articles 22.2.i i 33.2.f de la Llei 7/1985, de 2 d'abril, i 50.8 i 70.8 del Reial Decret 2.568/1986, de 28 de novembre, es convoca el concurs de mèrits per a la provisió del lloc de treball de cap de la Secció Administrativa 1 de Direcció Tècnica, d'acord amb les següents
  
Bases
  
Primera. Característiques del lloc de treball
  
- Denominació: cap de la Secció Administrativa 1 de Direcció Tècnica.
  
- Naturalesa jurídica: funcionarial.
  
- Grup: A.
  
- Nivell de complement de destinació: 24.
  
- Complement específic: C.
  
- Escala o sector: administració general.
  
- Centre de destinació: Consell Metropolità de l'Horta.
  
- Forma de provisió: concurs.
  
- Número de lloc de treball: GE.721.
  
- Descripció del lloc de treball (funcions): preparació o supervisió de la documentació que ha d'integrar els expedients em matèria d'acció territorial i recursos naturals, així com d'expropiació, compra, ocupació temporal o qualsevol altre tipus de gestió del sòl; elaboració, emissió i supervisió d'informes juridicoadministratius que afecten expedients tramitats en l'Àrea Tècnica, referits a les matèries adés assenyalades; seguiment dels expedients, vetlant pel compliment dels terminis i tràmits legals; seguiment i control dels distints periòdics oficials, així com de la legislació d'incidència en les qüestions que l'afecten i les actuacions dutes a terme per altres organismes en matèries comunes a l'Àrea Tècnica; realitza el seguiment de la gestió urbanística d'acord amb l'adequada gestió dels expedients URBA, GESU i l'adequada utilització d'eines informàtiques, prestant quan calga suport juridicoadministratiu a actuacions de gestió urbanística municipal sol·licitada pels ajuntaments de l'àrea metropolitana; assistència, si pertoca, a les reunions que s'efectuen en matèries de coordinació del procés de contractació que tinguen relació amb les pròpies de l'Àrea Tècnica; assistència en els treballs elaborats mitjançant contractació d'ajudes externes; sol·licitud de permisos i autoritzacions per a disponibilitat de terrenys, proposició d'actuacions i metodologies i avaluació de mitjans personals i materials necessaris per a aconseguir els objectius que en matèria de gestió del sòl es determinen, així com un informe de les al·legacions a les relacions de béns i drets afectats o qualssevol altres matèries que es considere oportú; atenció al públic.
  
Segona. Participants
  
A) Voluntaris:
  
Podran participar en aquest concurs els funcionaris de carrera del grup A, escala d'administració general, que presten els seus serveis en el Consell Metropolità de l'Horta, en l'administració del Consell de la Generalitat Valenciana i en les corporacions locals que, havent subscrit un conveni en matèria de funció pública única a l'empara del que estableix l'article 10 de la Llei de la Funció Pública Valenciana, es troben en alguna de les situacions següents:
  
- Servei actiu. No obstant això, aquells funcionaris que ocupen un lloc definitiu únicament podran participar si hi han romàs un mínim de dos anys, llevat dels casos assenyalats en l'apartat 6 de l'article 20 de la Llei de la Funció Pública Valenciana.
  
- Restants situacions administratives que corresponguen, de conformitat amb la normativa aplicable.
  
B) Forçosos:
  
La persona funcionària de carrera seleccionada d'acord amb la resolució dictada per la Presidència del Consell Metropolità de l'Horta amb data 29 d'abril de 1992 (DOGV núm. 1.786, de 20.05.92), en relació amb la convocatòria 16/90, adscrita amb caràcter provisional al lloc de treball que es convoca.
  
Tercera. Presentació de sol·licituds
  
3.1 Termini
  
Les sol·licituds, ajustades al model que es publica en l'annex I, es presentaran en el termini de 15 dies hàbils comptadors des de l'endemà de la data de publicació en el Diari Oficial de la Generalitat Valenciana d'aquesta convocatòria.
  
3.2 Lloc
  
Les sol·licituds es presentaran al Registre General del Consell Metropolità de l'Horta, situat a València, plaça de l'Ajuntament, número 9, pis 3.r, o a les oficines públiques a què es refereix l'article 38 de la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Documentació
  
A la sol·licitud caldrà adjuntar els document següents:
  
- Fotocòpia del DNI.
  
- Currículum (màxim quatre fulls).
  
- Els acreditatius dels mèrits que s'al·leguen. Caldrà enumerar en la instància tots els que s'aporten.
  
- Memòria a què es refereix la base 6 d'aquesta convocatòria.
  
Quarta. Barem de mèrits
  
4.1 Antiguitat
  
Es valorarà 0,5 punts per cada any complet de serveis, prestats en les distintes administracions públiques en llocs de treball amb nivell de titulat (grup A), amb un màxim de 4 punts.
  
A l'efecte de la seua acreditació, n'hi haurà prou amb el certificat estés per la persona que exercisca la Direcció Superior de Personal, o càrrec assimilat, en l'administració on s'hagen prestat els serveis.
  
4.2 Grau personal
  
S'adjudicarà un màxim d'1 punt per la possessió d'un grau personal consolidat superior al nivell del lloc sol·licitat.
  
4.3 Formació professional
  
4.3.1 Titulacions acadèmiques.
  
- Es valoraran les possibles titulacions acadèmiques acreditades pels concursants, sempre que siguen superiors a les que se'ls van exigir per a accedir a la funció pública i, en concret, la de doctor, amb un màxim de 2 punts.
  
- Es valorarà, a més, la possessió d'unes altres llicenciatures en àrees directament relacionades amb les funcions del lloc convocat, amb un màxim de 2 punts.
  
- No es valoraran com a mèrit aquelles titulacions que siguen un requisit per a la provisió del lloc de treball, ni aquelles que siguen imprescindibles per a la consecució d'altres de nivell superior.
  
4.3.2 Cursos de formació i perfeccionament genèrics.
  
- Es valoraran fins a un màxim de 2 punts els cursos de formació i perfeccionament de caràcter general o sectorial que, tenint com a fi la formació en alguna de les àrees de coneixement pròpies de l'organització o actuació de l'administració, no tinguen relació directa amb les funcions del lloc de treball convocat.
  
- Únicament es valoraran aquests cursos si han sigut convocats o organitzats per la universitat, instituts o escoles oficials de formació de funcionaris o altres entitats o centres docents públics o privats dels considerats en la Llei Orgànica 8/1985, de 3 de juliol, reguladora del dret a l'educació, quan hagen sigut homologats pels instituts o escoles de funcionaris o per la universitat.
  
- Aquelles activitats de naturalesa diferent als cursos, tal com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
- La valoració de cadascun dels cursos a què es refereix aquest apartat s'efectuarà segons la seua duració, d'acord amb l'escala següent:
  
a) De 100 o més hores: 2,00 punts.
  
b) De 75 o més hores: 1,50 punts.
  
c) De 50 o més hores: 1,00 punts.
  
d) De 25 o més hores: 0,50 punts.
  
e) De 15 o més hores: 0,20 punts.
  
4.3.3 Ensenyament de cursos.
  
- Es valorarà fins a un màxim d'1 punt donar classes en els cursos de formació d'una naturalesa i característiques iguals als que s'ha fet referència en l'apartat 4.3.2 anterior, segons el nombre d'hores impartides, d'acord amb l'escala següent:
  
a) De 100 o més hores: 1,00 punts.
  
b) De 75 o més hores: 0,75 punts.
  
c) De 50 o més hores: 0,50 punts.
  
d) De 25 o més hores: 0,25 punts.
  
e) De 15 o més hores: 0,10 punts.
  
4.3.4 Coneixements de valencià.
  
- El coneixement del valencià es valorarà fins a un màxim de 3 punts, sempre que s'acredite la possessió del certificat pertinent o homologació expedits per la Junta Qualificadora de Coneixements del Valencià, d'acord amb l'escala següent:
  
a) Coneixement oral: 0,75 punts.
  
b) Coneixement de grau elemental: 1,25 punts.
  
c) Coneixement de grau mitjà: 2,50 punts.
  
d) Coneixement de grau superior: 3,00 punts.
  
4.3.5 Coneixements d'idiomes comunitaris.
  
- Es valorarà fins a un màxim d'1 punt el coneixement de llengües oficials de la Unió Europea, que s'haurà d'acreditar documentalment mitjançant certificats expedits pels centres oficialment reconeguts.
  
4.4 Aptituds per al lloc de treball convocat
  
4.4.1 Valoració del treball desenvolupat.
  
- L'exercici de llocs de treball que tinguen una similitud amb el contingut tècnic i especialització del lloc convocat es valoraran amb un màxim de 4 punts, a raó d'un màxim d'1 punt per any de serveis.
  
Ateses les característiques pròpies del Consell Metropolità de l'Horta, serà objecte de valoració especial l'experiència acreditada pels concursants en les funcions i matèries següents:
  
a) Preparació i seguiment d'expedients em matèria d'urbanisme, de transports i la seua infraestructura, residus sòlids, sanejament i proveïment d'aigua, i d'expropiació, compra, ocupació temporal o qualsevol altre tipus de gestió del sòl.
  
b) Informes juridicoadministratius relatius a expedients que versen sobre les matèries indicades en el punt anterior i, de manera especial, relacionats amb serveis supramunicipals.
  
El tribunal està facultat per a establir les distintes puntuacions que cal assignar, segons es tracte de valorar l'exercici de llocs similars al convocat o la realització de les especials funcions i matèries exposades. No obstant això, en cap cas podrà concedir-se més d'1 punt per any de serveis prestats, ni es podrà superar el màxim de 4 punts establit en aquest apartat.
  
4.4.2 Cursos de formació i perfeccionament específics.
  
- Es valoraran amb un màxim de 3 punts els cursos de formació i perfeccionament de caràcter sectorial que tinguen relació directa amb les funcions del lloc convocat.
  
- Només es valoraran aquests cursos si han sigut convocats o organitzats per la universitat, instituts o escoles oficials de formació de funcionaris o altres entitats o centres docents públics o privats dels considerats en la Llei Orgànica 8/1985, de 3 de juliol, reguladora del dret a l'educació, quan hagen sigut homologats pels instituts o escoles de funcionaris o per la universitat.
  
- Aquelles activitats de naturalesa diferent als cursos, tal com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
- La valoració de cadascun dels cursos a què es refereix aquest apartat s'efectuarà segons la seua duració, d'acord amb l'escala següent:
  
a) De 100 o més hores: 2,50 punts.
  
b) De 75 o més hores: 2,00 punts.
  
c) De 50 o més hores: 1,50 punts.
  
d) De 25 o més hores: 1,00 punts.
  
e) De 15 o més hores: 0,50 punts.
  
4.5 Altres mèrits
  
Podrà concedir-se fins a un màxim d'1 punt per la concurrència de qualsevol altra circumstància no considerada en aquest barem, sempre que tinga una vinculació directa amb el contingut del lloc de treball convocat; el tribunal haurà de deixar constància en l'acta que s'estenga dels mèrits que valora la seua relació amb el lloc de treball i la puntuació atorgada.
  
Cinquena. Entrevista
  
Serà valorada amb un màxim de 3 punts. En l'entrevista, que serà pública i es realitzarà en acte únic o en el menor nombre de sessions necessàries i amb la menor dilació possible, es comprovaran i valoraran els coneixements del lloc de treball sol·licitat, així com l'aptitud, eficàcia i experiència professional de la persona concursant i totes aquelles circumstàncies que calguen per al millor desenvolupament de les funcions, la capacitat d'iniciativa, productivitat i nivell de responsabilitat de la persona aspirant.
  
Per a la valoració de l'entrevista, el tribunal podrà ser assistit tècnicament per personal especialitzat de l'Institut Valencià d'Administració Pública o del Consell Metropolità, o de tots dos.
  
No seran citades a l'entrevista aquelles persones aspirants que, sumant els punts obtinguts en els apartats a què es refereix l'epígraf barem de mèrits (base 4.ª) amb el màxim possible de l'entrevista, no arriben als 8 punts, puntuació mínima exigida per a accedir a la fase de memòria.
  
Sisena. Memòria
  
6.1 Requisits de participació a la fase de la memòria
  
Atesa l'entitat del lloc de treball convocat, les persones aspirants hauran de sotmetre's a la realització, exposició i defensa d'una memòria.
  
La memòria es configura com una segona fase, a la qual tan sols podran accedir aquelles persones aspirants que, una vegada realitzada l'entrevista, arriben a una puntuació mínima de 8 punts. A aquest efecte, efectuada l'entrevista, el tribunal exposarà al lloc de la realització de les actuacions una relació que incloga les persones aspirants que poden accedir a la fase d'exposició i defensa de la memòria. En aquesta relació es faran constar les puntuacions corresponents a l'estricte apartat de mèrits, així com les obtingudes en l'entrevista.
  
Així mateix, el tribunal citarà personalment les persones aspirants amb dret a participar en aquesta segona fase, amb la indicació de la data en què hauran d'exposar i fer defensa de la seua memòria.
  
6.2 Contingut
  
Segons la descripció de funcions inclosa en aquesta convocatòria, la memòria consistirà en una anàlisi del lloc de treball, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que la persona aspirant considere d'interés i importància. La seua extensió no podrà excedir de 20 folis.
  
6.3 Termini de presentació
  
La memòria haurà de presentar-se en el mateix termini de presentació de les instàncies, juntament amb aquesta i els mèrits que s'al·leguen en relació amb el barem. Transcorregut el termini, no s'admetrà, en cap cas, la presentació de memòries, ni annexos o altres alteracions del que s'haja presentat.
  
6.4 Procediment
  
- L'exposició i defensa de la memòria serà pública i es realitzarà en acte únic o en el menor nombre de sessions necessària amb la menor dilació possible en el temps. En aquest cas, el president del tribunal anunciarà al final de cada sessió, de viva veu, el dia i hora en què es reprenga, sense perjudici de la publicitat ordinària de les convocatòries.
  
- Després de l'exposició i defensa de la memòria per part de cada persona aspirant, el tribunal i el personal especialitzat que, a instància de l'òrgan avaluador, l'assessore podran dialogar amb cadascun dels concursants o fer-los preguntes sobre totes aquelles qüestions relacionades amb la memòria exposada i el lloc de treball convocat.
  
6.5 Valoració
  
El tribunal qualificarà les memòries defeses de 0 a 6 punts, i caldrà un mínim de 3 punts per a superar aquesta segona fase. El tribunal farà públiques les qualificacions que atorgue.
  
Setena. Consideracions finals
  
7.1 Tràmit d'al·legacions
  
- Al tauler d'anuncis del Consell Metropolità de l'Horta es publicaran les puntuacions obtingudes pels concursants en els distints apartats valorables d'aquesta convocatòria, així com la proposta provisional de resolució.
  
No obstant això, amb caràcter immediat es dirigirà un escrit a cadascun dels concursants fent-los saber les puntuacions adjudicades a cada una de les persones aspirants en les distintes fases del concurs, concedint-los un termini de 10 dies hàbils a fi que, si ho desitgen, puguen al·legar i justificar el que estimen convenient. Posteriorment, el tribunal redactarà la proposta definitiva de resolució, a la qual s'acompanyaran les al·legacions i justificacions presentades, tant les estimades com les desestimades, que s'elevarà a l'òrgan competent del Consell Metropolità de l'Horta, a fi que, en vista d'aquestes, dicte la resolució que pertoque del concurs.
  
En el cas que, concedit el termini indicat en el paràgraf anterior, els concursants no presenten escrits, la proposta de resolució provisional esdevindrà definitiva.
  
7.2 Accés a la documentació i a conéixer les al·legacions d'altres persones concursants
  
- Les persones participants en el concurs tindran accés a la documentació inclosa en aquest procediment provisori.
  
- Igualment, les persones concursants podran ser assabentades de les al·legacions a què es va fer referència en el punt 7.1 anterior.
  
- A fi de facilitar el que disposen en els dos apartats precedents, les persones interessades podran acudir a la Secretaria General del Consell Metropolità de l'Horta, de dilluns a divendres i en horari de 12.00 a 14.00 hores, on es posarà a la seua disposició la documentació que prèviament hagen sol·licitat per escrit, i de la qual podran prendre les referències que consideren oportunes.
  
7.3 Proposta de resolució
  
La proposta de resolució haurà de recaure sobre la persona aspirant que, després d'haver superat les puntuacions mínimes que s'arrepleguen en aquestes bases, obtinga la major puntuació, una vegada sumats els resultats corresponents als mèrits, entrevista i memòria.
  
7.4 Supòsit d'empat
  
Si dues o més persones aspirants obtingueren una puntuació idèntica final, es resoldrà en favor de la persona que haja obtingut una major puntuació en l'apartat d'aptituds per al lloc de treball. Si es produïra un nou empat, aquest es resoldrà en favor de la persona que acredite major antiguitat. Si hi persisteix la igualtat, s'adjudicarà el lloc a la persona aspirant de major edat i, si continua, es desempatarà per sorteig.
  
Vuitena. Tribunal avaluador
  
El tribunal o comissió avaluadora estarà integrat pels membres següents:
  
Titulars
  
President: Jaime García García, president del Consell Metropolità de l'Horta.
  
Vocals:
  
- Sara I. Mur Estada, directora tècnica del Consell Metropolità de l'Horta;
  
- Ángel Vila Blasco, de la Direcció General de Serveis Socials de la Generalitat Valenciana;
  
- José Albert Cebellán, de la Direcció General de la Funció Pública de la Generalitat Valenciana;
  
- Ubaldo Toledano Soto, del Servei Territorial d'Arquitectura i Habitatge de la Generalitat Valenciana.
  
Secretari: Juan José Corral García, secretari general del Consell Metropolità de l'Horta, o persona en qui delegue.
  
Suplents
  
- Pascual Durá Barberá, gerent del Consell Metropolità de l'Horta.
  
- Gloria Martín López, directora administrativa del Consell Metropolità de l'Horta.
  
- Rafael Armando Aguilar Agustín, de la Direcció General de la Funció Pública de la Generalitat Valenciana.
  
- Josep M.ª Alba Gil, de la Direcció General d'Urbanisme i Ordenació Territorial de la Generalitat Valenciana.
  
- María Isabel Aliaga Perujo, de la Inspecció General de Serveis de la Conselleria de Presidència de la Generalitat Valenciana.
  
Novena. Recursos
  
Aquesta convocatòria i els actes que se'n deriven podran ser impugnats d'acord amb el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 d'agost de 1998.- El president: Jaime García García.


Còpia Permalink ELI